Jeff Sessions

Jefferson Beauregard "Jeff" Sessions III (lahir 24 Disember 1946) ialah seorang ahli politik Amerika Syarikat. Beliau merupakan Peguam Negara Amerika Syarikat ke–84 sejak 9 Februari 2017 hingga 7 November 2018. Sessions sebelum ini berkhidmat sebagai Senator Amerika Syarikat dari Alabama bermula tahun 1997 sehingga 2017. Beliau merupakan ahli Parti Republikan.

Pada 5 Disember 2017, Jeff Sessions menyifatkan isu 1Malaysia Development Berhad (1MDB) ialah ‘kleptokrasi paling teruk’.

Kehidupan awal 
Sessions dilahirkan di Selma, Alabama pada 24 Disember 1946. Beliau ialah anak kepada Jefferson Beauregard Sessions, Jr., dan bekas Abbie Powe. Beliau dibesarkan di Camden, Alabama. Sessions memperoleh Ijazah Sarjana Muda Seni dari Kolej Huntingdon dan Ijazah Doktor Juris dari Universiti Alabama.

Kerjaya awal 
Dari tahun 1981 hingga 1993, beliau berkhidmat sebagai Peguam Negara Amerika Syarikat untuk Daerah Selatan Alabama. Sessions dipilih sebagai Peguam Negeri Alabama pada tahun 1994.

Senator Amerika Syarikat (1997-2017) 
Sessions dipilih sebagai Senat Amerika Syarikat pada tahun 1996, yang dipilih semula pada tahun 2002, 2008, dan 2014. Sessions dianggap sebagai salah satu daripada ahli-ahli Senat A.S. yang paling konservatif.

Sebagai senator, beliau dikenali sebagai seorang yang menentang terhadap pendatang tanpa izin dan mengurangkan imigresen undang-undang. Beliau menyokong usaha perundangan utama pentadbiran George W. Bush, termasuk 2001 dan 2003, Perang Iraq dan pindaan kebangsaan yang dicadangkan untuk melarang perkahwinan sejenis.

Penyokong awal kempen presiden Donald Trump 2016, Sessions dianggap sebagai calon Naib Presiden, tetapi Gabenor Indiana, Mike Pence akhirnya dipilih untuk tiket naib presiden.

Sessions meletak jawatan daripada Senat setelah disahkan sebagai Peguam Negara Amerika Syarikat pada 8 Februari 2017.

Peguam Negara Amerika Syarikat (2017-2018) 
Pada 18 November 2016, telah diumumkan bahawa Presiden terpilih Donald Trump merancang untuk mencalonkan Sessions sebagai Peguam Negara Amerika Syarikat.

Pada 10 Januari 2017, perbicaraan Jawatankuasa Kehakiman Senat mengenai pencalonannya bermula. Senat mengesahkan pencalonannya pada 8 Februari 2017. Beliau mengangkat sumpah oleh Naib Presiden Mike Pence pada 9 Februari.

Skandal 1MDB

Pada 5 Disember 2017, Jeff Sessions mendedah hampir separuh daripada kutipan hasil rasuah bernilai AS$ 3.5 bilion yang telah dirampas oleh kerajaan Amerika Syarikat datang dari saman sivil berkaitan 1Malaysia Development Berhad (1MDB). Beliau berkata pegawai yang dikatakan rasuah dan sekutu mereka dilaporkan menggunakan dana 1MDB untuk "perbelanjaan mewah" seperti AS$ 200 juta untuk hartanah di California Selatan dan New York, AS $ 130 juta dalam karya seni, AS$ 100 juta untuk muzik dan kapal layar AS$ 265 juta. Jeff Sessions berkata pegawai 1MDB didakwa melakukan pengubahan wang haram lebih daripada AS $ 4.5 bilion secara keseluruhan menerusi urus niaga haram yang kompleks dan syarikat cengkerang dengan akaun bank di pelbagai negara seperti Switzerland, Singapura, Luxembourg dan Amerika Syarikat.

Jeff Sessions juga menyifatkan isu 1MDB ialah ‘kleptokrasi paling teruk’.

Sehingga April 2015, 1MDB telah dipalit dengan pelbagai kontroversi yang memberikan imej negetif kepada Kerajaan Malaysia khususnya kepada Perdana Menteri Malaysia Najib Razak.

Kehidupan peribadi 
Sessions dan isterinya Mary mempunyai tiga orang anak dan enam cucu. Beliau mengajar di Sekolah Minggu untuk kanak-kanak di Mobile, Alabama.

Lihat juga
 Skandal 1Malaysia Development Berhad

Rujukan

Pautan luar 

 Senator Jeff Sessions  laman web rasmi Senat A.S.
 Jeff Sessions untuk Senat
 
 

Kelahiran 1946
Orang hidup
Ahli politik Amerika Syarikat